Uncategorized | Kieswetter Klaskamer
Share this:TwitterFacebookGooglePinterestEmailPrintLike this:Like Loading...	Uncategorized	0
Lekker leer oor Bybelkarakters
April 23, 2017 | janetkies	Hier is ons, tot dusver kort, versameling van Bybelkarakters wat ons skootboeke oor gemaak het. Kliek op die naam om na die link toe te gaan. Abraham
Petrus Share this:TwitterFacebookGooglePinterestEmailPrintLike this:Like Loading...	Uncategorized	0
April 21, 2017 | janetkies	Die konsentrasie frustrasie! Dis vir my belaglik hoe hulle praat van konsentrasie die heeltyd by die skole. Dit voel vir my of elke tweede kind met ADHD bestempel word. Jinne, hulle moet nie my konsentrasie in ‘n klaskamer toets nie, daar sal dadelik ‘n voorskrif vir pille in my hand gestop word! Kinders is veronderstel om nuuskierig te wees en rondom hulle te wil kyk. As hulle ‘n geluid hoor, is dit natuurlik om te kyk wat maak so. Klasse is ‘n hoogs aandag afleibare omgewing en nou wil grootmense hê 5-jariges moet konsentreer! Dis eintlik baie onredelik. Maar nou ja, ons kan nie wegkom daarvan nie. So hoe moet ons daarmee saamleef en ons kids leer om te ‘cope’?
Speel konsentrasie speletjies!
*Hy moet tot 10 tel terwyl jy vir hom snaakse gesigte trek. *Hy moet sy hele familie teken terwyl jy koek bak.
*Sy moet ‘n vlegsel in haar pop se hare maak. *Hy kan die alfabet vir jou skree terwyl jy met elektriese klitser besig is. En na die lawaai, sit julle oorkant mekaar en laat hy jou ‘n storie/fliek/grappie/iets wat in sy dag gebeur het vertel. Kyk stip in sy oë en luister aandagtig. Kinders leer hoe hulle moet maak deur ons voorbeeld. As ons nie kan konsentreer as hulle met ons praat nie, kan ons nie verwag dat hulle moet konsentreer as juffie met die hele klas praat nie. En lees vir jou kind. Lees baie stories! Eers boeke met baie prente vir kort tye en dan al hoe langer. Tot jy 20 min aan een lees en boetie die heeltyd groot oë sit en luister. Dis hoe lank sê deskundiges moet 5-jariges kan konsentreer. Dertig minute vir 6-jariges. Nog iets wat konsentrasie bou is bordspeletjies. Kinders moet instruksies volg, kyk wat gebeur, luister na ander en fokus op iets. Luister stories op CD. Help in die huis en die tuin. Volgende keer wat boetie al die Oaties op die vloer mors, laat hy dit opvee met ‘n skoppie en besem. Dit verg konsentrasie om te fokus op die taak tot dit klaar is. Selfs ‘n krieket game wekt goed om konsentrasie te oefen. Die veldwerkers moet heeltyd die kolwer dophou en wag tot die bal in sy rigting geslaan word. ‘n Aandag afleibare speler gaan die bal mis. Konsentrasie gaan oor uithouensvermoë en self-beheersing. Kinders is nie daarmee gebore nie, dis aangeleer. So kom ons kyk hoe goed het jy gekonsentreer 🙂 Hoe lank moet 5-jariges kan konsentreer? Share this:TwitterFacebookGooglePinterestEmailPrintLike this:Like Loading...	Uncategorized	2
Eu vir reuse sleutel
February 26, 2017 | janetkies	Ek hou daarvan om temas om ‘n klankie te bou. Ons het al Bou ‘n Ou gedoen asook Oe vir Pampoen Koets! Nou is dit die bEUrt van eu. Eerstens het ons ‘n reuse eu met handdoeke op die gras gemaak. Ons het papier geskEUr en geplak op die diftong. Janéy het al die eu woordjies geksryf. ‘n Lekker aktiwiteit vir my kleuter (3) was om sleutels te pas op die plek waar ek hulle vroer afgetrek het. Sy wou ook graag self aftrek.
‘n Lekker aktiwiteit vir my Graad 1tjie was om woorde en prentjies uit ‘n tydskrif te soek met die klank eu. Knip en plak!
Sy het ook die werkies in haar Klanke boek gedoen. Vir wiskunde het ons geleer oor Breuke. Ilani wou graag al die werkies in Vlak 1 voltooi sodat sy die sertifikaat aan die einde van die boek kon verdien. Dit is Slimkoppies se boek oor Breuke vir Graad 1-3.
Die kinders het self gesê hulle wou speel met rEUke. Ek het hulle toe geblinddoek en ‘n oaar goed laat ruik. Janéy ruik ‘n stokkie kaneel met haar nEUs
Janéy het vir my gelees uit haar gepaste Tippie boek. Sy het ook eu werk gedoen in haar boek asook Breuke werk. Maar wat ek oor die meeste trots is, is haar storie oor Die Sleutel. Sy het dit so baie geniet om te skryf, dat sy nog baie stories daarna geksryf het. Eers het sy sinnetjies met eu woordjies geskryf.
Ek het self ‘n belangrike sleutel ontdek die week. Die sleutel tot tuisskool sukses. Ek het allerhande plannetjies gehad vir my kinders. Ek wou leer oor die neus maar kon nie ons liggaampie boek opspoor nie. Toe wou ek hulle leer van hoe ‘n slot werk en ‘n sleutel draai. Ek het gedink om hulle te neem na ‘n slotmaker en kyk hoe hy sleutels sny, maar dit het toe nooit gerealiseer nie. Wat wel gebeur het, is dat my dogter ‘n liefde vir skryf ontdek het. Sy het elke dag die laaste week, ten minste twee stories geskryf. Self gesit en dink en af en toe my gevra hoe om ‘n woord te spel. Ek was so opgewonde! As ek haar heeltyd met my idees besig gehou het, sou sy nie kans gekry het om te skryf nie. So, my moegheid en besig wees met my babas, het eintlik vir haar geleentheid geskep om te sit en skryf. Die ander aktiwiteite sou oulik gewees het, en ek moedig jou aan om klomp dinge te doen as jy kans en energie het daarvoor. Op die regte tyd, gebeur die regte goed. Lê die fondasie van klankies en skryf oefen en kyk hoe jou kind skielik ‘n reuse tree gee! Share this:TwitterFacebookGooglePinterestEmailPrintLike this:Like Loading...	Uncategorized	breukeeu diftongreusesleutel	0
Sit 2 klankies langs mekaar en laat jou kind dit lees al maak dit nie sin nie. Byvoorbeeld: la, le, li, lo, lu, at, et, it, ot, ut. Hulle oefen dan elke klinker saam met ‘n medeklinker sodat. Hierdie is onsettend belangrike oefeningtjies. ‘n Bou blokkie van lees wat te veel kinders skip. Eers nadat julle 2 letters saam geoefen tot vervelens toe, kan jy begin met 3-letter woordjies bou. Oefen diftonge en medeklinker kombinasies: sk, tr, bl, dr, kl, st, gr, As jy al hierdie gedoen het, maar besef jou kind sukkel nog steeds, neem hom/haar asseblief vir hulp en asseseering. Opvoedkundige sielkundiges is opgelei om tot die wortel van leesprobleme te kom. Hulle sal jou kan help op die regte pad. Ek wens elke ouer baie sterkte toe. Of jy nou tuisonderrig of die ‘school run’ doen. Albei het hulle uitdagings en is dikwels moeilik! Maar, JY kan jou kind tree vir tree leer lees! : Janet Kieswetter het ‘n BPsig in Sielkunde en het haar Na-graadse Sertifikaat in Onderwys verwerf deur die Universiteit van Pretoria in 2006. Sy is getroud aan Timothy Kieswetter en tuisskool hulle 5 dogters in Pretoria. Share this:TwitterFacebookGooglePinterestEmailPrintLike this:Like Loading...	Uncategorized	hoe leer ekhoe leer ek my kind om te leesLeesmy kind	0
February 5, 2017 | janetkies	In Engels noem hulle dit ‘n ‘co-op’, kort vir ‘co-operative’. In Afrikaans is dit sommer ons Lekker-Leer groepie. Dis wanneer tuisskool mammas en hul kinders by een van die ma’s se huis vergader om saam te leer oor ‘n onderwerp wat die ma self aanbied. Woensdag was my beurt om aan te bied en ek het besluit op die waarde van Vreugde! Ons wil elke keer ‘n waarde vir ons kinders leer, dit oefen en inkorporeer in die les. Ek en my girls het vroer in die week voorberei.
Die V vir vreugde sou ook v vir vorms wees. Janéy het ‘n You Tube tutorial gevolg om ‘n sfeer te teken.
Daar was groot opwinden die dag toe ons almal in my sitkamer saam sit. Ons het begin om die woord vreugde uit te roep letter vir letter. Ek skree, gee my ‘n V! En die kinders skree ‘V’! Terwyl ‘n kind die letter omhoog ophou. Ek het die vers Spreuke 15:15 gedeel en ons het gepraat oor die verskil tussen vreugde en gelukkig voel. Eksterne goed dra by tot mens se geluk maar dit kan vlugtig verander waar vreugde ‘n konstante gesindheid is wat van binne in jou hart ontstaan. “Dit gaan altyd sleg met ‘n bedrukte mens; die blymoedige mens se hele lewe is ‘n fees.” ‭‭SPREUKE‬ ‭15:15‬ ‭AFR83‬‬
Toe gaan ons oor na 3D vorms toe. 3D is ‘n glimlag gesiggie op sy kant. Ek het weer drie helpers gevra om voor te staan met die woordjies ‘sfeer’, ‘silinder’ en ‘kubus’. Dan het ek voorwerpe uit ‘n sak uit gehaal en die kinders gevra by watse woord pas hulle. ‘n Bal is ‘n… sfeer! ‘n Dobbelsteen is ‘n… kubus! Daarna het ons in ouderdom groepe verdeel en by tafels gaan sit. Daar was werkkaarte oor 3D vorms wat gepas was vir elke ouderdom. Hulle het verf gebruik om die werk te voltooi.
Hier is die werkkaarte sou jy dit self wou afrol. Die aktiwiteit daarna was om die vorms self te maak. Daar was ‘n paar maniere hoe hulle dit kon doen. 1. Maak die vorm met klei. 2. Bou die vorm met tandestokkies en jelly tots. 3. Pak die vorm uit met roomysstokkies. 4. Teken die vorm. Ek het die opsies op papiertjies geskryf en in ‘n emmer gegooi. Elkeen het dan ‘n papier uit getrek en gesien wat hulle moes doen. Die oudste groep moes lees.
Na die breek het ons ‘n lekker groot metoriese speletjie gespeel wat die vorms se name weer opgenoem het. Die kinders het ‘n dobbelsteen gerol en toe moes hulle spring op die vorm wat ooreenstem met die vorm op die dobbelsteen. Maar daar was nie genoeg vorms nie! My oorspronklike idee was dat net die vinnigste drie maatjies op die regte vorm spring en die ander moet weer volgende keer probeer. Maar ons kindertjies het sommer plek gemaak vir mekaar op die vorms sodat 3 saam gestaan het op een klein vorm. Die resultaat was nogal kosbaar soos jul kan sien in die foto. Toe rol ons Bubble Wrap uit en sing: “If you’re happy and you know it, stamp your feet!” Die kinders het so baie gelag met die aktiwiteit! My hart het saam gejuig want dit was juis my plan gewees: Vreugde op al die gesiggies te sien! Ek is besig om ‘n kort kursus te swot en ons het juis die vorige week geleer van ware geluk. Dr Steligman het geskryf oor 5 kriteria wat bydra tot ware geluk. Hy noem dit PERMA.
Toe ek die les oor vreugde voorberei, het ek gedink dat ek graag die 5 eienskappe in ons les sou wou raaksien. 1. Positive Emotion My Janéy wat dit so geniet!
2. Engagement 3. Relationship 4. Meaning Die ‘meaning’ sou kom later die aand. Een van die mammas het my laat weet dat haar seun iets in sy kamer raakgesien het en gesê: “Kyk Ma, dis ‘n silinder.” Die les was sinvol tot alledaagse lewe! 5. Achievement
Ek het nie spesifiek belonings gegee vir prestasie nie. Die bly gevoel moes kom van oorwinning! Daardie gelukkige gevoel in mens se hart wat kom wanneer jy hard werk aan iets en dit reg kry! Ons as gesin het later in die week nog werk gedoen oor 3D vorms. Ek het in al ons wiskunde boeke gesoek vir die vorm werk en dit vir my kinders voorgelê.
Hier is nog ‘n werkkaart wat ek op Pinterest gevind het. Ons het die Engelse woorde toegeplak en die Afrikaanse woorde daaroor geskryf. Ek het gesweef na die dag. Dis verseker my passie: om pret te hê saam met my kinders terwyl ons leer! Viva Tuisskool!
Share this:TwitterFacebookGooglePinterestEmailPrintLike this:Like Loading...	Uncategorized	3D vormsPERMA in actionV lettervormsvreugde	0
X is in Mexiko!
January 25, 2017 | janetkies	Ons het nog nooit die letter X behandel nie, so ek dink dis hoogtyd! Ek het nie veel van ‘n plan gehad nie en ek moet bieg dat ons eerste dag laas Maandag, baie chaoties was. Ek het lank gesoek vir ‘n wit kryt sodat Tenike haar hand kan aftrek en oorstokkies plak om x-strale uit te beeld. Ons sukkel ook om die X uit swart papier te sny. Hy lyk erg krom! Ek hou aan sny en spoeg en plak tot hy vir my reg lyk. Les van die dag: voorbereiding sal help! Ek is reeds nie baie ge-organiseerd nie, maar met so bietjie beplanning kan dinge heelwat beter verloop! Ek het besluit dat ons net moet leer om oplossings te kry! En daar sien ek kleinsus teken met ‘n sepie op die tafel en dis wit! Plaas van raas, wens ek haar geluk en ons trek haar hande af!
John Powell sê “The only real mistake is the one from which we learn nothing.” Ons het eers bietjie Engelse werk gedoen. Ek het laat die kinders woordjies bou met x. ‘Box, fox, mix, six, fix’. Hulle moes hulle skrif oefen en x netjies skryf in hul boeke. Toe speel ons ‘n kort speletjie van “What’s in the box?” Ek sit ‘n skuim letter in die boks en hulle moet voel watse letter dit is sonder om te kyk. Ons het lekker Getal van die Week werk gedoen elke dag. Met Lizelle Rademeyer se werkkaart wat ons gelamineer het, kon die kinders self elke oggend aangaan. Kry joune by http://www.lomi.co.za Toe word Janéy siek en ons kom by niks werk uit nie. Ek het toe reeds besluit dat ons oor Mexiko moet leer en het begin jeuk om te werk. Ek druk so lank werkkaarte uit. Die oulike ‘lapbook’ wat ons gebruik het is gratis te vinde by http://files3.homeschoolshare.com/docs32466/mexico_lapbook_complete.pdf So ons kom eers Vrydag by werk uit en dus het ons die week daarmee aangegaan. ‘n Skootboek (of Lapbook) is ‘n projek met klomp inligting in wat vertoon word op ‘n prettige manier. Jy kan dan als oor ‘n onderwerp lees op jou skoot. Ons het al klomp gedoen, so kyk gerus na ons ander suksesvolle ‘lapbooks’. (China, Antieke Egipte, Indeë om ‘n paar te noem.) Pinterest is vol van hulle met skakels na gratis templates.
Ons het so lekker gewerk aan die skootboek. Soos jul kan sien, is daar lekker tabelle wat besprekings kan uitlok. Ons het gepraat van bevolking en hoeveel mense woon in Mexiko teenoor die VSA en Suid-Afrika. Ons het oor die Katolieke godsdiens gesels asook die tydsone. Mexiko is 8 ure agter ons! Ilani het die nasionale blom geteken en Janéy het meer oor hul vlag geskryf. Die embleem in die middel van die vlag is ‘n arend met ‘n slag in sy mond. Hy sit op ‘n truksvyebos. Ons het die storie agter die embleem gelees in my wonderlike naslaan boek ‘Kinders van die Wêreld’. Hierin is daar prentjies van Mexikaners asook stories oor alledaagse lewe in Mexiko. Dis hier waar ons gelees het dat hulle tortillos eet vir ontbyt. En dat hulle klokke lui om hul Vryheidsdag, die 16de September. Ons trek hierdie inligting terug na inligting wat die kinders reeds weet. Soos dat in hul Oupa en Ouma se huis, is daar ‘n skildery van ‘n arend met ‘n slang in sy kloue. Janéy bel toe vir Ouma en vertel haar dat die skildery ook op die Mexikaanse vlag is! Ook Tannie Zunelle se verjaardag is die 16 September en ons het dit opgeteken op ons Verjaarsdae ballonne. Hierdie feite gaan dan verseker meer pos vat in hulle breine omdat dit gekoppel is aan persoonlike ervaring. Hierdie Spaanse woorde met prentjies was deel van die gratis pakket wat ek vanaf http://www.homeschoolshare.com gekry. Ek het my selfoon vir Janéy gegee en sy het die Spaanse woorde by Google Translate ingetik om die vertaling in Afrikaans te kry. Dit was vir haar so lekker! Daar oefen sy tegnologie, tik en lees! Jonger sussies wou graag help met die sny en plak van die prentjies. Ek het vir die kinders gelees uit Kinders van die Wêreld, verhale van Mexiko. Ons het ook die toepie Duolingo afgelaai en so bietjie Spaans geleer. Maar die toep is nie so maklik nie. Ek dink dit is gemik op ouer kinders of volwassenes.
Ons het gepraat oor Mexiko se gunstelinge sporte en bietjie lucha libre genavors. Ons wil nog die fliek Nachos Libre kyk saam die kinders. Dis skreeusnaaks en dit sal vir hulle ‘n goeie idee gee van Mexikaanse kultuur. Ilani het die prent ingekleur. Ek het dit en ander Mexikaanse inkleur prentjies gekry by http://www.dltk-kids.com/ En dan so af en toe sal die meisies skielik begin stoei! Ons moes ook praat oor die Asteke! Hulle vorm deel van die geskiedenis en kultuur en ook die aardrykskunde van die land met al die tempels en stede wat steeds in die oerwoud skuil. Ons het gelees in ons Kinders van die Wêreld boek van die ontstaan van die hoofstad van die Asteke. Hulle het gereis tot hulle die teken gevind het wat hulle voorvaders gesê het hulle sou vind: die arend met die slang in sy kloue! Hulle sien dit toe op die eiland in die middel van die Texcoromeer. Daar het hulle die bekende stad Tenochtitlan gebou. Hulle was ‘n baie profetiese nasie! Hulle het die aankoms van die Spanjaard Cortés voorspel. Dit was uit vrees dat die Asteke hele dorpe aangeval het en die mense aan hul gode ge-offer het. Dis die rede vir die skedels op die voorblad van die skootboek. Die Asteke het duisende koppe laat rol! Natuurlik moes ons Mexikaanse kos eet! Manlief het al die nodige goed by Pick n Pay gekry! En toe noem Janéy dat sy in ‘n fliek gesien het hoe die man ‘n eetbare sombrero hoed het! Hy breek ‘n stukkie af en dip dit in die guacomole in sy hoed! Toe wou ek graag hierdie nachos hoed maak! En Pinterest het ‘n resep gehad! Was toe baie eenvoudig!
Ek het 3 koppies meel en 3 koppies mealiemeel gebruik. Een koppie botter en sout. Een koppie water en daar het ons ‘n lekker deeg wat ons toe uitrol. Ek was so opgewonde oor die vorm van ‘n yogurt houer wat sou dien as die sombrero hoed dat ek nooit gedink dat dit in die oond sou smelt nie! Gelukkig het ek foelie daaroor gesit en foelie aan die bodem van die bakplaat gesit. Die houer het heeltemalk gesmelt maar die plastiek het nie aan die kos of die pan geraak nie. Die deeg was lekker om mee te werk en ons kon die vorm van die hoed maklik maak. 180′ in die oond tot ek ruik dit ruik reg (so halfuur). En toe wou ek tjippies laat afhang van die hoed. Ons maak ‘n Fritos pak oop en toe moes ek ‘n baba gaan voer. Toe ek terugkom, is die pakkie dolleeg! Die kinders sê jammer maar hulle was honger. 🙂 So toe maak ons springmielies en dit werk ook goed! Die hoed het heel lekker gesmaak ook! Share this:TwitterFacebookGooglePinterestEmailPrintLike this:Like Loading...	Uncategorized	Volg ons hier:
Kieswetter Klaskamer	Post to